CELEX: 32022D0774
Language: sk
Date: 2022-04-13 00:00:00
Title: Rozhodnutie Komisie (EÚ) 2022/774 z 13. apríla 2022 o súlade cieľov výkonnosti uvedených v návrhu plánu výkonnosti, ktorý predložilo Rakúsko podľa nariadenia Európskeho parlamentu a Rady (ES) č. 549/2004, s celoúnijnými cieľmi výkonnosti na tretie referenčné obdobie [oznámené pod číslom C(2022) 2297] (Iba nemecké znenie je autentické) (Text s významom pre EHP)

18.5.2022   
               
               
                  SK
               
               
                  Úradný vestník Európskej únie
               
               
                  L 139/162
               
            
         ROZHODNUTIE KOMISIE (EÚ) 2022/774
         z 13. apríla 2022
         o súlade cieľov výkonnosti uvedených v návrhu plánu výkonnosti, ktorý predložilo Rakúsko podľa nariadenia Európskeho parlamentu a Rady (ES) č. 549/2004, s celoúnijnými cieľmi výkonnosti na tretie referenčné obdobie
         
            
               [oznámené pod číslom C(2022) 2297]
            
         
         (Iba nemecké znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (1), a najmä na jeho článok 11 ods. 3 písm. c) prvý pododsek,
         so zreteľom na vykonávacie nariadenie Komisie (EÚ) 2019/317 z 11. februára 2019, ktorým sa stanovuje systém výkonnosti a spoplatňovania v jednotnom európskom nebi (2), a najmä na jeho článok 14 ods. 2,
         keďže:
         
            VŠEOBECNÉ ASPEKTY
         
         
                     (1)
                  
                  
                     Podľa článku 11 nariadenia (ES) č. 549/2004 sa má zriadiť systém výkonnosti leteckých navigačných služieb a sieťových funkcií. Okrem toho podľa článku 10 vykonávacieho nariadenia (EÚ) 2019/317 majú členské štáty vypracovať záväzné ciele výkonnosti pre každé referenčné obdobie systému výkonnosti leteckých navigačných služieb a sieťových funkcií, buď na vnútroštátnej úrovni alebo na úrovni funkčných blokov vzdušného priestoru (ďalej len „FAB“). Tieto ciele výkonnosti musia byť v súlade s celoúnijnými cieľmi, ktoré prijala Komisia na príslušné referenčné obdobie. Súlad navrhovaných cieľov výkonnosti v návrhoch plánov výkonnosti vypracovaných členskými štátmi s celoúnijnými cieľmi výkonnosti posudzuje Komisia na základe kritérií posudzovania stanovených v prílohe IV k vykonávaciemu nariadeniu (EÚ) 2019/317.
                  
               
                     (2)
                  
                  
                     Vypuknutie pandémie COVID-19 malo od prvého štvrťroka kalendárneho roka 2020 výrazný vplyv na odvetvie leteckej dopravy a výrazne znížilo objem leteckej prevádzky v porovnaní s úrovňami pred vypuknutím pandémie, a to v dôsledku opatrení prijatých členskými štátmi a tretími krajinami na zamedzenie šírenia tejto pandémie.
                  
               
                     (3)
                  
                  
                     Celoúnijné ciele výkonnosti na tretie referenčné obdobie (ďalej len „RO3“) boli pôvodne stanovené vo vykonávacom rozhodnutí Komisie (EÚ) 2019/903 (3). Keďže dané celoúnijné ciele výkonnosti a návrhy plánov výkonnosti na RO3, ktoré následne predložili členské štáty, boli vypracované pred vypuknutím pandémie COVID-19, nemohli sa v nich zohľadniť výsledné výrazne zmenené okolnosti v leteckej doprave.
                  
               
                     (4)
                  
                  
                     V reakcii na vplyv pandémie COVID-19 na poskytovanie leteckých navigačných služieb boli vo vykonávacom nariadení Komisie (EÚ) 2020/1627 stanovené na RO3 mimoriadne opatrenia, ktoré sa odchyľujú od ustanovení vykonávacieho nariadenia (EÚ) 2019/317 (4). Podľa článku 2 ods. 1 vykonávacieho nariadenia (EÚ) 2020/1627 Komisia 2. júna 2021 prijala vykonávacie rozhodnutie Komisie (EÚ) 2021/891 (5), ktorým sa stanovujú revidované celoúnijné ciele výkonnosti na RO3.
                  
               
                     (5)
                  
                  
                     Komisia poznamenáva, že v základnej prognóze objemu dopravy, ktorú pripravil útvar Eurocontrolu pre štatistiku a prognózy (STATFOR) v októbri 2021, sa predpokladá, že letecká prevádzka na úrovni Únie dosiahne v priebehu roka 2023 úroveň spred pandémie a v roku 2024 túto úroveň prekročí. Úroveň neistoty v súvislosti s vývojom objemu dopravy však zostáva pomerne vysoká z dôvodu rizík súvisiacich s vývojom epidemiologickej situácie týkajúcej sa ochorenia COVID-19. Komisia takisto poznamenáva, že je pravdepodobné, že oživenie dopravy v jednotlivých členských štátoch bude nerovnomerné.
                  
               
                     (6)
                  
                  
                     Všetky členské štáty vypracovali a prijali návrhy plánov výkonnosti obsahujúce revidované miestne ciele výkonnosti na RO3, ktoré boli predložené Komisii na posúdenie do 1. októbra 2021. Po overení úplnosti týchto návrhov plánov výkonnosti Komisia požiadala členské štáty, aby predložili aktualizované návrhy plánov výkonnosti do 17. novembra 2021. Posúdenie Komisie uvedené v tomto rozhodnutí vychádza z aktualizovaného návrhu plánu výkonnosti, ktorý predložilo Rakúsko.
                  
               
                     (7)
                  
                  
                     Orgán na preskúmanie výkonnosti, ktorý podľa článku 11 ods. 2 nariadenia (ES) č. 549/2004 pomáha Komisii pri realizácii systému výkonnosti, predložil Komisii správu obsahujúcu odporúčania k posúdeniu návrhov plánov výkonnosti na RO3.
                  
               
                     (8)
                  
                  
                     Podľa článku 14 ods. 1 vykonávacieho nariadenia (EÚ) 2019/317 Komisia posúdila súlad cieľov výkonnosti na miestnej úrovni, ktoré navrhlo Rakúsko, na základe kritérií posudzovania stanovených v bode 1 prílohy IV k uvedenému vykonávaciemu nariadeniu a s prihliadnutím na miestne okolnosti. Posúdenie jednotlivých kľúčových oblastí výkonnosti a s nimi súvisiacich cieľov výkonnosti Komisia doplnila o preskúmanie prvkov stanovených v bode 2 prílohy IV k uvedenému vykonávaciemu nariadeniu v navrhovanom pláne výkonnosti.
                  
               
            POSÚDENIE KOMISIE
         
         
            Posúdenie navrhovaných cieľov výkonnosti v kľúčovej oblasti výkonnosti zameranej na bezpečnosť
         
         
                     (9)
                  
                  
                     V kľúčovej oblasti výkonnosti zameranej na bezpečnosť posúdila Komisia na základe kritéria stanoveného v bode 1.1 prílohy IV k vykonávaciemu nariadeniu (EÚ) 2019/317 súlad cieľov, ktoré predložilo Rakúsko, v oblasti účinnosti riadenia bezpečnosti poskytovateľmi leteckých navigačných služieb. Toto posúdenie sa uskutočnilo s prihliadnutím na miestne okolnosti a bolo doplnené o preskúmanie plánovaných opatrení na dosiahnutie cieľov v oblasti bezpečnosti vzhľadom na prvky stanovené v bode 2.1 písm. a) prílohy IV k vykonávaciemu nariadeniu (EÚ) 2019/317.
                  
               
                     (10)
                  
                  
                     Toto sú navrhované ciele výkonnosti v kľúčovej oblasti výkonnosti zameranej na bezpečnosť, ktoré predkladá Rakúsko v súvislosti s účinnosťou riadenia bezpečnosti, rozdelené podľa jednotlivých cieľov riadenia bezpečnosti a vyjadrené ako úroveň plnenia cieľov:
                     
                                 
                                    Rakúsko
                                 
                              
                              
                                 
                                    Ciele týkajúce sa účinnosti riadenia bezpečnosti, vyjadrené ako úroveň vykonávania, a to v rozsahu úrovní A až D podľa agentúry EASA
                                 
                              
                           
                                 
                                    Príslušný poskytovateľ leteckých navigačných služieb
                                 
                              
                              
                                 
                                    Cieľ riadenia bezpečnosti
                                 
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 Austro Control
                              
                              
                                 Politika a ciele v oblasti bezpečnosti
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Riadenie rizika v oblasti bezpečnosti
                              
                              
                                 C
                              
                              
                                 C
                              
                              
                                 C
                              
                              
                                 
                                    D
                                 
                              
                           
                                 Zaistenie bezpečnosti
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Podpora bezpečnosti
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Kultúra bezpečnosti
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
               
                     (11)
                  
                  
                     Komisia dospela k záveru, že navrhované ciele v oblasti bezpečnosti, ktoré Rakúsko navrhlo pre poskytovateľa leteckých navigačných služieb (Austro Control), sú rovnaké ako celoúnijné ciele v oblasti bezpečnosti na kalendárny rok 2024.
                  
               
                     (12)
                  
                  
                     Komisia poznamenáva, že v návrhu plánu výkonnosti, ktorý predložilo Rakúsko, sa stanovujú opatrenia týkajúce sa organizácie Austro Control na dosiahnutie miestnych cieľov v oblasti bezpečnosti, ako sú investície do zdrojov v oblasti „riadenia rizika v oblasti bezpečnosti“, posilnenie cezhraničnej bezpečnostnej spolupráce prostredníctvom prieskumov, ako aj odborná príprava a zvyšovanie informovanosti v oblasti „kultúry bezpečnosti“.
                  
               
                     (13)
                  
                  
                     Na základe zistení uvedených v odôvodneniach (11) a (12) a vzhľadom na to, že celoúnijné ciele výkonnosti v oblasti bezpečnosti stanovené vo vykonávacom rozhodnutí (EÚ) 2021/891 sa musia dosiahnuť do posledného roku RO3, konkrétne do roku 2024, mali by sa navrhované ciele uvedené v návrhu plánu výkonnosti Rakúska posúdiť ako ciele, ktoré sú v súlade s celoúnijnými cieľmi výkonnosti v kľúčovej oblasti výkonnosti zameranej na bezpečnosť.
                  
               
            Posúdenie navrhovaných cieľov výkonnosti v kľúčovej oblasti výkonnosti zameranej na životné prostredie
         
         
                     (14)
                  
                  
                     V kľúčovej oblasti výkonnosti zameranej na životné prostredie sa súlad cieľov Rakúska v oblasti priemernej horizontálnej efektívnosti skutočnej trajektórie pri traťových letoch posudzoval na základe kritéria stanoveného v bode 1.2 prílohy IV k vykonávaciemu nariadeniu (EÚ) 2019/317. Preto sa navrhované ciele uvedené v návrhu plánu výkonnosti Rakúska porovnali s príslušnými referenčnými hodnotami horizontálnej efektívnosti pri traťových letoch stanovenými v pláne skvalitnenia európskej siete tratí (ďalej len „plán ERNIP“), ktorý bol k dispozícii v čase prijatia revidovaných celoúnijných cieľov výkonnosti na RO3, t. j. 2. júna 2021. Toto posúdenie sa uskutočnilo s prihliadnutím na miestne okolnosti a bolo doplnené o preskúmanie plánovaných opatrení na dosiahnutie cieľov v oblasti životného prostredia v bode 2.1 písm. a) prílohy IV k vykonávaciemu nariadeniu (EÚ) 2019/317.
                  
               
                     (15)
                  
                  
                     Pokiaľ ide o kalendárny rok 2020, celoúnijný cieľ výkonnosti na RO3 v kľúčovej oblasti výkonnosti zameranej na životné prostredie, ktorý sa pôvodne stanovil vykonávacím rozhodnutím (EÚ) 2019/903, nebol vykonávacím rozhodnutím (EÚ) 2021/891 revidovaný vzhľadom na to, že lehota na uplatňovanie tohto cieľa uplynula a jeho plnenie sa tak stalo definitívne, pričom neexistuje možnosť retroaktívnych úprav. Od členských štátov sa teda nevyžadovalo, aby v návrhoch plánov výkonnosti predložených do 1. októbra 2021 revidovali svoje miestne ciele výkonnosti na kalendárny rok 2020 v kľúčovej oblasti výkonnosti zameranej na životné prostredie. Preto by sa súlad miestnych cieľov výkonnosti zameraných na životné prostredie mal posúdiť s príslušnými celoúnijnými cieľmi výkonnosti, pokiaľ ide o kalendárne roky 2021, 2022, 2023 a 2024.
                  
               
                     (16)
                  
                  
                     Navrhované ciele výkonnosti v kľúčovej oblasti výkonnosti zameranej na životné prostredie, ktoré navrhlo Rakúsko, a zodpovedajúce národné referenčné hodnoty na RO3 z plánu ERNIP, vyjadrené ako priemerná horizontálna efektívnosť skutočnej trajektórie pri traťových letoch, sú takéto:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Navrhované traťové ciele Rakúska v oblasti životného prostredia, vyjadrené ako priemerná horizontálna efektívnosť skutočnej trajektórie pri traťových letoch
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                           
                                 Referenčné hodnoty pre Rakúsko
                              
                              
                                 1,96  %
                              
                              
                                 1,96  %
                              
                              
                                 1,96  %
                              
                              
                                 1,96  %
                              
                           
               
                     (17)
                  
                  
                     Komisia konštatuje, že navrhované environmentálne ciele, ktoré predložilo Rakúsko, sa rovnajú príslušným národným referenčným hodnotám za každý kalendárny rok od roku 2021 do roku 2024.
                  
               
                     (18)
                  
                  
                     Pokiaľ ide o bod 2.1 písm. a) prílohy IV k vykonávaciemu nariadeniu (EÚ) 2019/317, Komisia poznamenáva, že Rakúsko v návrhu plánu výkonnosti predložilo opatrenia na dosiahnutie miestnych cieľov v oblasti životného prostredia, ktoré zahŕňajú jeho účasť v iniciatíve South East Common Sky Initiative Free Route Airspace (SECSI FRA), činnosti cezhraničnej spolupráce, ako aj realizáciu miestnych a subregionálnych systémov podpory riadenia vzdušného priestoru na zlepšenie civilnej a vojenskej koordinácie.
                  
               
                     (19)
                  
                  
                     Na základe zistení uvedených v odôvodneniach (17) a (18) by sa mali navrhované ciele v návrhu plánu výkonnosti Rakúska posúdiť ako ciele, ktoré sú v kľúčovej oblasti výkonnosti zameranej na životné prostredie v súlade s celoúnijnými cieľmi výkonnosti.
                  
               
            Posúdenie navrhovaných cieľov výkonnosti v kľúčovej oblasti výkonnosti zameranej na kapacitu
         
         
                     (20)
                  
                  
                     V kľúčovej oblasti výkonnosti zameranej na kapacitu sa súlad cieľov Rakúska v oblasti priemerného meškania manažmentu toku letovej prevádzky (ďalej len „ATFM“) na trati na jeden let posudzoval na základe kritéria stanoveného v bode 1.3 prílohy IV k vykonávaciemu nariadeniu (EÚ) 2019/317. Preto sa navrhované ciele uvedené v návrhu plánu výkonnosti Rakúska porovnali s príslušnými referenčnými hodnotami stanovenými v pláne prevádzky siete, ktorý bol k dispozícii v čase prijatia revidovaných celoúnijných cieľov výkonnosti na RO3, t. j. 2. júna 2021. Toto posúdenie sa uskutočnilo s prihliadnutím na miestne okolnosti a bolo doplnené o preskúmanie plánovaných opatrení na dosiahnutie cieľov v oblasti kapacity stanovené v bode 2.1 písm. a) prílohy IV k vykonávaciemu nariadeniu (EÚ) 2019/317.
                  
               
                     (21)
                  
                  
                     Pokiaľ ide o kalendárny rok 2020, celoúnijný cieľ výkonnosti na RO3 v kľúčovej oblasti výkonnosti zameranej na kapacitu, ktorý sa pôvodne stanovil vykonávacím rozhodnutím (EÚ) 2019/903, nebol vykonávacím rozhodnutím (EÚ) 2021/891 revidovaný vzhľadom na to, že lehota na uplatňovanie tohto cieľa uplynula a jeho plnenie sa tak stalo definitívne, pričom neexistuje možnosť retroaktívnych úprav. Od členských štátov sa teda nevyžadovalo, aby v návrhoch plánov výkonnosti predložených do 1. októbra 2021 revidovali svoje miestne ciele výkonnosti na kalendárny rok 2020 v kľúčovej oblasti výkonnosti zameranej na kapacitu. Preto by sa súlad miestnych cieľov výkonnosti zameraných na kapacitu mal posúdiť s príslušnými celoúnijnými cieľmi výkonnosti, pokiaľ ide o kalendárne roky 2021, 2022, 2023 a 2024.
                  
               
                     (22)
                  
                  
                     Navrhované ciele v oblasti traťovej kapacity, ktoré predložilo Rakúsko na RO3, vyjadrené v minútach meškania ATFM na jeden let, a zodpovedajúce referenčné hodnoty v pláne prevádzky siete sú takéto:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Navrhované ciele Rakúska v oblasti traťovej kapacity, vyjadrené v minútach meškania ATFM na jeden let
                              
                              
                                 
                                    0,10 
                                 
                              
                              
                                 
                                    0,17 
                                 
                              
                              
                                 
                                    0,17 
                                 
                              
                              
                                 
                                    0,16 
                                 
                              
                           
                                 Referenčné hodnoty pre Rakúsko
                              
                              
                                 0,10 
                              
                              
                                 0,17 
                              
                              
                                 0,17 
                              
                              
                                 0,16 
                              
                           
               
                     (23)
                  
                  
                     Komisia konštatuje, že navrhované ciele v oblasti kapacity, ktoré predložilo Rakúsko, sa rovnajú príslušným národným referenčným hodnotám za každý kalendárny rok od roku 2021 do roku 2024.
                  
               
                     (24)
                  
                  
                     Pokiaľ ide o bod 2.1 písm. a) prílohy IV k vykonávaciemu nariadeniu (EÚ) 2019/317, Komisia poznamenáva, že Rakúsko v návrhu plánu výkonnosti predložilo celý rad opatrení na dosiahnutie miestnych cieľov v oblasti traťovej kapacity. Medzi tieto opatrenia patrí neustály nábor a výcvik riadiacich letovej prevádzky, pružné a centralizované systémy rozvrhu služieb, trvalé zlepšovanie činností ATFM a cezhraničná spolupráca so susednými krajinami.
                  
               
                     (25)
                  
                  
                     Na základe zistení uvedených v odôvodneniach (23) a (24) by sa mali navrhované ciele v návrhu plánu výkonnosti Rakúska posúdiť ako ciele, ktoré sú v kľúčovej oblasti výkonnosti zameranej na kapacitu v súlade s celoúnijnými cieľmi výkonnosti.
                  
               
            Preskúmanie navrhovaných cieľov v oblasti kapacity terminálnych leteckých navigačných služieb
         
         
                     (26)
                  
                  
                     Pokiaľ ide o letiská patriace do rozsahu pôsobnosti vykonávacieho nariadenia (EÚ) 2019/317, ako sa stanovuje v článku 1 ods. 3 a 4 uvedeného nariadenia, Komisia doplnila svoje posúdenie navrhovaných traťových cieľov v oblasti kapacity o preskúmanie navrhovaných cieľov v oblasti kapacity v prípade terminálnych leteckých navigačných služieb v súlade s bodom 2.1 písm. b) prílohy IV k vykonávaciemu nariadeniu (EÚ) 2019/317. Tieto navrhované ciele vyvolávajú v prípade Rakúska obavy.
                  
               
                     (27)
                  
                  
                     Po prvé, Komisia zistila, že navrhované ciele na RO3 pre priemerné meškanie ATFM pri prílete na jeden let v trvaní 0,87 minúty v roku 2022, 0,84 minúty v roku 2023 a 0,82 minúty v roku 2024 sú vyššie ako dosiahnutá výkonnosť meškania ATFM v druhom referenčnom období (ďalej len „RO2“), a to v rozpätí od 0,49 do 0,81 minúty na jeden let.
                  
               
                     (28)
                  
                  
                     Po druhé, keď sa na úrovni letísk porovnali navrhované národné ciele týkajúce sa priemerného meškania ATFM pri prílete s výkonnosťou podobných letísk počas RO2, Komisia zistila, že v prípade letísk Viedeň, Innsbruck a Salzburg sa očakávajú väčšie meškania ATFM, než aké sa predpokladajú na podobných letiskách.
                  
               
                     (29)
                  
                  
                     Komisia sa preto domnieva, že Rakúsko by v súvislosti s prijatím svojho konečného plánu výkonnosti v súlade s článkom 16 písm. a) vykonávacieho nariadenia (EÚ) 2019/317 malo na základe pripomienok uvedených v odôvodneniach (27) a (28) podrobnejšie zdôvodniť ciele v oblasti terminálnej kapacity na RO3, alebo by malo tieto ciele upraviť smerom nadol.
                  
               
            Posúdenie navrhovaných cieľov výkonnosti v kľúčovej oblasti výkonnosti zameranej na nákladovú efektívnosť
         
         
                     (30)
                  
                  
                     V kľúčovej oblasti výkonnosti zameranej na nákladovú efektívnosť sa súlad cieľov Rakúska týkajúcich sa stanovených jednotkových nákladov (ďalej len „DUC“) na traťové letecké navigačné služby posudzoval na základe kritérií stanovených v bode 1.4 písm. a), b) a c) prílohy IV k vykonávaciemu nariadeniu (EÚ) 2019/317. Tieto kritériá pozostávajú z porovnania vývoja DUC počas RO3, dlhodobého vývoja DUC počas RO2 a RO3 (2015 – 2024) a východiskovej hodnoty pre DUC na úrovni zóny spoplatňovania s priemernou hodnotou v zónach spoplatňovania, v ktorých majú poskytovatelia leteckých navigačných služieb podobné prevádzkové a hospodárske prostredie.
                  
               
                     (31)
                  
                  
                     Posudzovanie traťových cieľov v oblasti nákladovej efektívnosti sa uskutočnilo s prihliadnutím na miestne okolnosti. Doplnilo sa o preskúmanie kľúčových faktorov a parametrov, o ktoré sa tieto ciele opierajú, ako sa uvádza v bode 2.1 písm. d) prílohy IV k vykonávaciemu nariadeniu (EÚ) 2019/317.
                  
               
                     (32)
                  
                  
                     Navrhované traťové ciele v oblasti nákladovej efektívnosti, ktoré navrhlo Rakúsko na RO3:
                     
                                 
                                    Traťová zóna spoplatňovania v Rakúsku
                                 
                              
                              
                                 
                                    Východisková hodnota za rok 2014
                                 
                              
                              
                                 
                                    Východisková hodnota za rok 2019
                                 
                              
                              
                                 
                                    2020 – 2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Navrhované traťové ciele v oblasti nákladovej efektívnosti, vyjadrené ako stanovené traťové jednotkové náklady (v reálnych cenách z roku 2017)
                              
                              
                                 
                                    69,54  EUR
                                 
                              
                              
                                 
                                    63,19  EUR
                                 
                              
                              
                                 
                                    109,28  EUR
                                 
                              
                              
                                 
                                    62,09  EUR
                                 
                              
                              
                                 
                                    54,65  EUR
                                 
                              
                              
                                 
                                    50,07  EUR
                                 
                              
                           
               
                     (33)
                  
                  
                     Pokiaľ ide o kritérium stanovené v bode 1.4 písm. a) prílohy IV k vykonávaciemu nariadeniu (EÚ) 2019/317, Komisia konštatuje, že vývoj rakúskych traťových DUC na úrovni zóny spoplatňovania -5,7 % počas RO3 prekonáva celoúnijný vývoj +1,0 % počas rovnakého obdobia.
                  
               
                     (34)
                  
                  
                     Pokiaľ ide o kritérium stanovené v bode 1.4 písm. b) prílohy IV k vykonávaciemu nariadeniu (EÚ) 2019/317, Komisia konštatuje, že dlhodobý vývoj rakúskych traťových DUC na úrovni zóny spoplatňovania -3,6 % počas RO2 a RO3 prekonáva dlhodobý vývoj -1,3 % na úrovni Únie počas rovnakého obdobia.
                  
               
                     (35)
                  
                  
                     Pokiaľ ide o kritérium stanovené v bode 1.4 písm. c) prílohy IV k vykonávaciemu nariadeniu (EÚ) 2019/317, Komisia konštatuje, že východisková hodnota Rakúska pre DUC vo výške 63,19 EUR v reálnych cenách z roku 2017 (ďalej len „EUR2017“) je o 21,3 % nižšia ako priemerná východisková hodnota príslušnej porovnávacej skupiny 80,26 EUR v EUR2017. Komisia poznamenáva, že stanovené traťové jednotkové náklady Rakúska sú počas celého RO3 výrazne pod priemernou úrovňou porovnávacej skupiny, pričom na rok 2024 sa zistil rozdiel -42,6 %.
                  
               
                     (36)
                  
                  
                     Na základe zistení uvedených v odôvodneniach (33) až (35) by sa mali navrhované ciele v návrhu plánu výkonnosti Rakúska posúdiť ako ciele, ktoré sú v kľúčovej oblasti výkonnosti zameranej na nákladovú efektívnosť v súlade s celoúnijnými cieľmi výkonnosti.
                  
               
            Preskúmanie navrhovaných cieľov zameraných na nákladovú efektívnosť terminálnych leteckých navigačných služieb
         
         
                     (37)
                  
                  
                     Pokiaľ ide o letiská patriace do rozsahu pôsobnosti vykonávacieho nariadenia (EÚ) 2019/317, ako sa stanovuje v článku 1 ods. 3 a 4 uvedeného nariadenia, Komisia doplnila svoje posúdenie navrhovaných traťových cieľov v oblasti nákladovej efektívnosti o preskúmanie navrhovaných cieľov v oblasti nákladovej efektívnosti v prípade terminálnych leteckých navigačných služieb v súlade s bodom 2.1 písm. c) prílohy IV k vykonávaciemu nariadeniu (EÚ) 2019/317. Tieto navrhované ciele vyvolávajú v prípade Rakúska obavy.
                  
               
                     (38)
                  
                  
                     Pri porovnávaní terminálnych DUC s výkonnosťou podobných letísk počas RO3 Komisia konštatuje, že DUC pre Viedeň, hlavné letisko, sú podľa odhadov výrazne nad mediánom DUC príslušných letísk.
                  
               
                     (39)
                  
                  
                     Komisia sa preto domnieva, že Rakúsko by v súvislosti s prijatím svojho konečného plánu výkonnosti v súlade s článkom 16 písm. a) vykonávacieho nariadenia (EÚ) 2019/317 malo na základe pripomienok uvedených v odôvodnení (38) podrobnejšie zdôvodniť ciele v oblasti terminálnej nákladovej efektívnosti na RO3, alebo by malo tieto ciele upraviť smerom nadol.
                  
               
            Preskúmanie systémov stimulov uvedených v článku 11 vykonávacieho nariadenia (EÚ) 2019/317, ktorým sa dopĺňa posúdenie navrhovaných cieľov v oblasti kapacity, ktoré vykonala Komisia
         
         
                     (40)
                  
                  
                     V súlade s bodom 2.1 písm. f) prílohy IV k vykonávaciemu nariadeniu (EÚ) 2019/317 a v súvislosti s navrhovanými cieľmi v oblasti kapacity Komisia doplnila svoje posúdenie o preskúmanie navrhovaných systémov stimulov uvedených v článku 11 vykonávacieho nariadenia (EÚ) 2019/317. V tejto súvislosti Komisia preskúmala, či navrhované systémy stimulov spĺňajú hmotnoprávne požiadavky stanovené v článku 11 ods. 1 a 3 vykonávacieho nariadenia (EÚ) 2019/317. Navrhované systémy stimulov v návrhu plánu výkonnosti Rakúska vyvolávajú obavy.
                  
               
                     (41)
                  
                  
                     Komisia konštatuje, že systémy stimulov pre traťovú a terminálnu kapacitu uvedené v rakúskom návrhu plánu výkonnosti obsahujú maximálne finančné znevýhodnenie vo výške 0,50 % stanovených nákladov a maximálne finančné zvýhodnenie vo výške 0,50 % stanovených nákladov.
                  
               
                     (42)
                  
                  
                     V prípade uvedených systémov stimulov má Komisia na základe odborného stanoviska orgánu na preskúmanie výkonnosti veľké pochybnosti o tom, či bude mať navrhované maximálne finančné znevýhodnenie vo výške 0,50 % stanovených nákladov výrazný vplyv na ohrozený výnos, ako sa vyžaduje v článku 11 ods. 3 písm. a) vykonávacieho nariadenia (EÚ) 2019/317.
                  
               
                     (43)
                  
                  
                     Rakúsko by preto malo v súvislosti s prijatím svojho konečného plánu výkonnosti v súlade s článkom 16 písm. a) vykonávacieho nariadenia (EÚ) 2019/317 zrevidovať svoje systémy stimulov na dosiahnutie cieľov v oblasti traťovej a terminálnej kapacity tak, aby sa maximálne finančné znevýhodnenia vyplývajúce z týchto systémov stimulov stanovili na úrovni, ktorá bude mať výrazný vplyv na ohrozený výnos, ako sa výslovne vyžaduje podľa článku 11 ods. 3 písm. a) vykonávacieho nariadenia (EÚ) 2019/317, čo by malo podľa Komisie viesť k maximálnemu finančnému znevýhodneniu dosahujúcemu alebo prevyšujúcemu 1 % stanovených nákladov.
                  
               
            ZÁVERY
         
         
                     (44)
                  
                  
                     Na základe posúdenia uvedeného v odôvodneniach (10) až (43) Komisia zistila, že ciele výkonnosti uvedené v návrhu plánu výkonnosti, ktorý predložilo Rakúsko, sú v súlade s celoúnijnými cieľmi výkonnosti.
                  
               
                     (45)
                  
                  
                     Komisia poznamenáva, že niektoré členské štáty uviedli svoj zámer začleniť do svojej nákladovej základne na RO3 nákladové položky súvisiace s detekciou dronov na letiskách. Na základe prvkov uvedených v návrhoch plánov výkonnosti nebolo možné presne stanoviť, do akej miery členské štáty zahrnuli takéto stanovené náklady do nákladovej základne na RO3, a ak takéto náklady zahrnuli, do akej miery vznikli v súvislosti s poskytovaním leteckých navigačných služieb, na základe čoho by sa mohli považovať za oprávnené v rámci systému výkonnosti a spoplatňovania. Útvary Komisie zaslali všetkým členským štátom ad hoc žiadosť o informácie s cieľom zozbierať príslušné informácie a v kontexte overovania súladu jednotkových sadzieb budú ďalej skúmať nahlásené náklady súvisiace s detekciou dronov na letiskách. Toto rozhodnutie sa netýka zistení a záverov Komisie na tému nákladov súvisiacich s detekciou dronov.
                  
               
                     (46)
                  
                  
                     V reakcii na vojenskú agresiu Ruska voči Ukrajine, ktorá sa začala 24. februára 2022, Únia prijala reštriktívne opatrenia, ktorými sa ruským leteckým dopravcom, každému v Rusku zaregistrovanému lietadlu a každému lietadlu, ktoré nie je zaregistrované v Rusku, ale ktoré vlastní, prenajíma si alebo inak ovláda ruská fyzická alebo právnická osoba, ruský subjekt alebo orgán, zakazuje pristávať na území Únie, vzlietať z neho alebo nad ním prelietať. Tieto opatrenia vedú k zníženiu objemu leteckej prevádzky vo vzdušnom priestore nad územím Únie. Vplyv na úrovni Únie by však nemal byť porovnateľný so znížením objemu leteckej prevádzky spôsobeným vypuknutím pandémie COVID-19 v marci 2020. Je preto vhodné, aby sa v RO3 zachovali existujúce opatrenia a postupy na vykonávanie systému výkonnosti a spoplatňovania,
                  
               PRIJALA TOTO ROZHODNUTIE:
         
            Článok 1
            Ciele výkonnosti uvedené v návrhu plánu výkonnosti, ktorý predložilo Rakúsko podľa nariadenia (ES) č. 549/2004 a ktorý je uvedený v prílohe k tomuto rozhodnutiu, sú v súlade s celoúnijnými cieľmi výkonnosti na tretie referenčné obdobie stanovenými vo vykonávacom rozhodnutí (EÚ) 2021/891.
         
         
            Článok 2
            Toto rozhodnutie je určené Rakúskej republike.
         
         
            V Bruseli 13. apríla 2022
            
               
                  Za Komisiu
               
               Adina VĂLEAN
               
                  členka Komisie
               
            
         
         
            (1)  Ú. v. EÚ L 96, 31.3.2004, s. 1.
         
            (2)  Vykonávacie nariadenie Komisie (EÚ) 2019/317 z 11. februára 2019, ktorým sa stanovuje systém výkonnosti a spoplatňovania v jednotnom európskom nebi a ktorým sa zrušujú vykonávacie nariadenia (EÚ) č. 390/2013 a (EÚ) č. 391/2013 (Ú. v. EÚ L 56, 25.2.2019, s. 1).
         
            (3)  Vykonávacie rozhodnutie Komisie (EÚ) 2019/903 z 29. mája 2019, ktorým sa stanovujú celoúnijné ciele výkonnosti pre sieť manažmentu letovej prevádzky na tretie referenčné obdobie, ktoré sa začína 1. januára 2020 a končí 31. decembra 2024 (Ú. v. EÚ L 144, 3.6.2019, s. 49).
         
            (4)  Vykonávacie nariadenie Komisie (EÚ) 2020/1627 z 3. novembra 2020 o mimoriadnych opatreniach na tretie referenčné obdobie (2020 – 2024) systému výkonnosti a spoplatňovania v rámci jednotného európskeho neba v dôsledku pandémie COVID-19 (Ú. v. EÚ L 366, 4.11.2020, s. 7).
         
            (5)  Vykonávacie rozhodnutie Komisie (EÚ) 2021/891 z 2. júna 2021, ktorým sa stanovujú revidované celoúnijné ciele výkonnosti pre sieť manažmentu letovej prevádzky na tretie referenčné obdobie (2020 – 2024) a ktorým sa ruší vykonávacie rozhodnutie (EÚ) 2019/903 (Ú. v. EÚ L 195, 3.6.2021, s. 3).
      
      
         
            PRÍLOHA
            Ciele výkonnosti zahrnuté do návrhu plánu výkonnosti, ktorý predložilo Rakúsko podľa nariadenia (ES) č. 549/2004, ktoré sú v súlade s celoúnijnými cieľmi výkonnosti na tretie referenčné obdobie.
            
               KĽÚČOVÁ OBLASŤ VÝKONNOSTI ZAMERANÁ NA BEZPEČNOSŤ
            
            
               Účinnosť riadenia bezpečnosti
            
            
                        
                           Rakúsko
                        
                     
                     
                        
                           Ciele týkajúce sa účinnosti riadenia bezpečnosti, vyjadrené ako úroveň vykonávania, a to v rozsahu úrovní A až D podľa agentúry EASA
                        
                     
                  
                        
                           Príslušný poskytovateľ leteckých navigačných služieb
                        
                     
                     
                        
                           Cieľ riadenia bezpečnosti
                        
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        Austro Control
                     
                     
                        Politika a ciele v oblasti bezpečnosti
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Riadenie rizika v oblasti bezpečnosti
                     
                     
                        C
                     
                     
                        C
                     
                     
                        C
                     
                     
                        
                           D
                        
                     
                  
                        Zaistenie bezpečnosti
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Podpora bezpečnosti
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Kultúra bezpečnosti
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
               KĽÚČOVÁ OBLASŤ VÝKONNOSTI ZAMERANÁ NA ŽIVOTNÉ PROSTREDIE
            
            
               Priemerná horizontálna efektívnosť skutočnej trajektórie pri traťových letoch
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Navrhované traťové ciele Rakúska v oblasti životného prostredia, vyjadrené ako priemerná horizontálna efektívnosť skutočnej trajektórie pri traťových letoch
                     
                     
                        
                           1,96  %
                        
                     
                     
                        
                           1,96  %
                        
                     
                     
                        
                           1,96  %
                        
                     
                     
                        
                           1,96  %
                        
                     
                  
                        Referenčné hodnoty pre Rakúsko
                     
                     
                        1,96  %
                     
                     
                        1,96  %
                     
                     
                        1,96  %
                     
                     
                        1,96  %
                     
                  
               KĽÚČOVÁ OBLASŤ VÝKONNOSTI ZAMERANÁ NA KAPACITU
            
            
               Priemerné meškanie ATFM na trati v minútach na jeden let
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Navrhované ciele Rakúska v oblasti traťovej kapacity, vyjadrené v minútach meškania ATFM na jeden let
                     
                     
                        
                           0,10 
                        
                     
                     
                        
                           0,17 
                        
                     
                     
                        
                           0,17 
                        
                     
                     
                        
                           0,16 
                        
                     
                  
                        Referenčné hodnoty pre Rakúsko
                     
                     
                        0,10 
                     
                     
                        0,17 
                     
                     
                        0,17 
                     
                     
                        0,16 
                     
                  
               KĽÚČOVÁ OBLASŤ VÝKONNOSTI ZAMERANÁ NA NÁKLADOVÚ EFEKTÍVNOSŤ
            
            
               Stanovené jednotkové náklady na traťové letecké navigačné služby
            
            
                        
                           Traťová zóna spoplatňovania v Rakúsku
                        
                     
                     
                        
                           Východisková hodnota za rok 2014
                        
                     
                     
                        
                           Východisková hodnota za rok 2019
                        
                     
                     
                        
                           2020 – 2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Navrhované traťové ciele v oblasti nákladovej efektívnosti, vyjadrené ako stanovené traťové jednotkové náklady (v reálnych cenách z roku 2017)
                     
                     
                        
                           69,54  EUR
                        
                     
                     
                        
                           63,19  EUR
                        
                     
                     
                        
                           109,28  EUR
                        
                     
                     
                        
                           62,09  EUR
                        
                     
                     
                        
                           54,65  EUR
                        
                     
                     
                        
                           50,07  EUR